DJEČJI VRTIĆ “TRATINČICA” BRINJE
UPRAVNO VIJEĆE	
KLASA:601-02/26-05/32
URBROJ:2125-44-03-26-02
Brinje, 27.08.2026.godine

Z A P I S N I K
s 02. sjednice Upravnog vijeća Dječjeg vrtića “Tratinčica” Brinje,
održane 27.08.2026. godine s početkom u 10,00 sati
u prostorijama Vrtića

Sjednici su nazočni:
Kristina Kolak, predsjednica Upravnog vijeća
Danijela Dasović Vranić, članica ispred Osnivača
Alen Perković-član ispred roditelja
Antonija Ugarković, članica ispred odgojitelja
Ružica Perković, ravnateljica Dječjeg vrtića 
Sjednici nije nazočna: 
Ana Fumić Janović, članica ispred Osnivača-opravdala izostanak

Predsjednica Upravnog vijeća gđa.Kolak konstatirala je da su sjednici nazočna četiri člana, te da se mogu donositi pravovaljane odluke.
Zatim Predsjednica otvara raspravu po prijedlogu dnevnog reda.
         	Rasprave nije bilo pa je Predsjednica Vijeća dala na usvajanje slijedeći 

D n e v n i    r e d

1. Usvajanje Zapisnika sa 01.sjednice Upravnog vijeća Dječjeg vrtića „Tratinčica“ Brinje
1. Razmatranje i usvajanje Izvješća o radu Dječjeg vrtića „Tratinčica“ Brinje za pedagošku godinu 2025./2026.
1. Razmatranje zamolbi po raspisanom Natječaju za odgojitelje/ice
1. Donošenje Odluke o raspisivanju Natječaja za upis djece u dodatnom upisnom roku
1. Razno
	Upravno vijeće je jednoglasno, s četiri  glasa ZA, usvojilo dnevni red 
 02. sjednice Upravnog vijeća.

Ad/1.Usvajanje Zapisnika s 01. sjednice Upravnog vijeća Dječjeg vrtića “Tratinčica” Brinje.
         	Predsjednica gđa.Kolak dala je Zapisnik s 01. sjednice Upravnog vijeća na raspravu.
	Rasprave nije bilo pa je dala Zapisnik na glasovanje.
         	Upravno vijeće je jednoglasno, s 4 glasa  ZA, usvojilo 
Zapisnik s 01. sjednice Upravnog vijeća Dječjeg vrtića „Tratinčica“ Brinje.

Ad/2.Razmatranje i usvajanje Izvješća o radu Dječjeg vrtića „Tratinčica“ Brinje za ped.god. 2025./2026.
	Obrazloženje po ovoj točki dala je ravnateljica gđa.Perković. Ravnateljica objašnjava kako Izvješće o radu započinje sa ustrojstvom rada gdje je vrtić samostalna javna ustanova za njegu, odgoj i obrazovanje djece rane i predškolske dobi, a osnivač i vlasnik Dječjeg vrtića je Općina Brinje. Rad je  organiziran u tri odgojno-obrazovne grupe: 
- mješovita jaslička skupina (1-3 godine)-15-ero djece „Leptirići
- mješovita vrtićka skupina (3 godine do škole)- 20-ero djece, „Pčelice“
-mješovita vrtićka skupina  (3 godine do škole)-22-oje djece. „Bubamare“
	Dalje ravnateljica navodi da u  mješovitoj jasličkoj skupini rade  Antonija Ugarković i Anita Grgurić, u mješovitoj vrtićkoj skupini „Pčelice“, Nikolina Tonković i Ivana Pernar a u mješovitoj odgojno-obrazovnoj skupini „Bubamare“rade Marija Pavlović i Julia Milohnoja. Ukupno je upisano 57-ero djece. Poslove spremanja i čišćenja obavljala je Danijela Krznarić  (4 sat dnevno) a od 17.02.2026. na poslovima spremanja i čišćenja počinje s radom i Katica Sinovčević, također na nepuno rano vrijeme(četiri sata dnevno). Isto je bilo potrebno zbog povećanog opsega poslova. Poslove kuhanja i serviranja do povratka kuharice Antonie Blažanin s bolovanja početkom mjeseca prosinca obavljala je Ivana Borić u punom radnom vremenu. 
Preko  HZZZ i mjere Posao + u vrtiću su  do 15.05.2026.zaposlene dvije djelatnice što nam je uveliko olakšalo rad.
Knjigovodstvene usluge  do 31.12.2025.godine obavljao je Obrt za obavljanje istih čiji je vlasnik Ruža Blažanin iz Brinja. Temeljem članka 50.Zakona o proračunu (Narodne novine br.144/21), Pravilnika o proračunskom računovodstvu i Računskom planu ( Narodne novine br.158/23), te Odluke o uvođenju Riznice  Općine Brinje, Dječji vrtić kao proračunski korisnik jedinice lokalne i područne (regionalne) samouprave zatvara svoj žiro-račun te prelazi u sustav riznice.	 
Program predškole vodile su odgajateljice Marija Pavlović i Julia Milohnoja a pohađalo ju je 8-ero djece s područja Općine Brinje.
	Dalje ravnateljica ističe kako je vrtić kontinuirano podizao kvalitetu uvjeta rada u suradnji sa nadležnim tijelima Općine, a oni se odnose na: održavanje vanjskog prostora, servis peći, ispitivanje dimnjaka u kotlovnici, ispitivanje aparata za gašenje. 
	Za potrebe njege i skrbi za tjelesni rast djece i brige za njihovo zdravlje provodi se usavršavanje djelatnika tijekom godine. Period adaptacije u kojem su roditelji imali mogućnost boravka sa svojim djetetom u skupini do dva tjedna, po procjeni odgojitelja je dovoljno dug period. Prehrana se prilagodila prehrambenim navikama djece. Obroci u 9 satnom programu su doručak, marenda i ručak. Djeca su također svakodnevno boravila na zraku, osim kada to nisu dopuštali vremenski uvjeti. Provodile su se također mjere dezinfekcije kako bi se spriječile infekcije i širenje zaraznih bolesti.
	Odgojno-obrazovni rad provodio se u skladu sa Prijedlogom koncepcije razvoja predškolskog odgoja i Programskog usmjerenja odgoja i obrazovanja djece rane i predškolske dobi. Također su se tijekom cijele pedagoške godine svakodnevno provodile tjelesne aktivnosti, obratila se pažnja na spoznajni razvoj te su se nudili raznovrsna sredstva od didaktike, prirodnog materijala, pedagoški neoblikovanog materijala i drugih poticaja. Veliki trud se uložio i na socio-emocionalni razvoj djece, te na govor, izražavanje i stvaranje. Sa djecom su se provodile različite aktivnosti od kojih se mogu nabrojati proces izrade kruha i peciva, izrađivali su slikovnice, edukativne radionice sa djelatnicima MUP-a, aktivnosti vezane za Advent gdje se izrađivao i božićni nakit, te još mnogo toga. 
	Stručno usavršavanje odgojnih djelatnika odvijalo se na nivou ustanove putem odgojiteljskog vijeća, individualnog usavršavanja, radionica i stručne literature. Vrtić se trudio provesti izuzetnu suradnju u sa roditeljima i sa ostalim čimbenicima. Ravnateljica je također objasnila opis poslova ravnatelja, te navela da je u navedenoj pedagoškoj godini održano 10 sjednica Upravnog vijeća.
Predsjednica gđa.Kolak daje 2.točku dnevnog reda na raspravu.
	Rasprave nije bilo pa je dala istu na glasovanje.

         	Upravno vijeće je jednoglasno, s 4 glasa ZA, donijelo

					ZAKLJUČAK
						I
	Upravno vijeće Dječjeg vrtića „Tratinčica“ Brinje razmotrilo je i prihvatilo Izvješće o radu za pedagošku godinu 2025./2026. Dječjeg vrtića „Tratinčica“ Brinje i isto dostavlja Općinskom Načelniku na znanje te Općinskom vijeću na raspravu i usvajanje.

						II
	Ovaj Zaključak stupa na snagu danom donošenja.
Tekst Izvješća prilaže se ovom Zapisniku i čini njegov sastavni dio.

Ad/3.Razmatranje zamolbi po raspisanom natječaju za odgojitelje/ice u Dječjem vrtiću „Tratinčica“ Brinje
	Obrazloženje po ovoj točki dala je ravnateljica koja je istaknula da je na temelju članka 26.Zakona o predškolskom odgoju i obrazovanju  (Narodne novine br.10/97, 107/07, 94/13, 98/19, 57/22, 101/23, 145/23, 145/24, 146/25, 22/26), Upravno vijeće dana 20.07.2026.g.donijelo Odluku o raspisivanju Natječaja za tri (3) odgojitelja/ice na određeno puno radno vrijeme.
Natječaj je objavljen 03.08.2026. i trajao do 11.08.2026.godine. Objavljen je na mrežnoj stranici Hrvatskog zavoda za zapošljavanje te na mrežnoj stranici i oglasnoj ploči Vrtića.
Na objavljeni Natječaj pristiglo je pet (5) zamolbi.
Uvjeti za radno mjesto definirani su gore navedenim Zakonom, Pravilnikom o vrsti stručne spreme stručnih suradnika, vrsti i stupnju stručne spreme ostalih djelatnika u dječjem vrtiću te Pravilnikom o unutarnjem ustrojstvu i načinu rada Dječjeg vrtića „Tratinčica“ Brinje.
	Predsjednica Upravnog vijeća, gđa. Kolak otvara redom pristigle zamolbe i zajedno s članovima Vijeća u popunjava Zapisnik o otvaranju ponuda te čita prijave. 
Konstatira da su sve prijave pristigle pravovremeno ali jedna ne sadrži potpunu dokumentaciju. Nijedan kandidat nema traženu stručnu spremu, a tri kandidatkinje su već u protekloj pedagoškoj godini bile zaposlene u vrtiću kao nestručne zamjene. 
Predsjednica uručuje Zapisnik Ravnateljici na daljnje postupanje.
Ravnateljica pojašnjava kako je priroda obavljanja posla odgojitelja u vrtiću neodgodiva i zapošljavanje se mora provesti te predlaže da se tri kandidatkinje koje su već bile zaposlene kao nestručne zamjene na pet mjeseci ponovno zaposle na isti način iz razloga što  jako dobro obnašaju radne zadatke. 
Završno ravnateljica predlaže zapošljavanje Ivane Pernar, Anite Grgurić i Julije Milohnoja.
[bookmark: _Hlk238805133]Predsjednica daje na glasanje te Upravno vijeće na prijedlog ravnateljice jednoglasno donosi
ODLUKU
1. kojom se prima kandidatkinja: Ivana Pernar na određeno puno radno vrijeme do 31.01.2027.

ODLUKU
2. kojom se prima kandidatkinja: Anita Grgurić na određeno puno radno vrijeme do 31.01.2027.


					ODLUKU
3. kojom se prima kandidatkinja: Julia Milohnoja na određeno puno radno vrijeme do 31.01.2027.

Ad/4.Donošenje Odluke o raspisivanju Natječaja za upis djece u dodatnom upisnom roku
	Obrazloženje po ovoj točki dala je ravnateljica koja je naglasila da se zahtjev za upis djeteta u vrtić za pedagošku godinu 2026./2027. podnosi u dodatnom upisnom roku putem web aplikacije e-Upisi.
Za korištenje web aplikacije potrebna je važeća vjerodajnica najmanje razine 2 za pristupanje sustavu e-Građani. Zahtjev za upis djece u vrtić u pedagošku godinu 2026./2027. podnosi se u upisnom roku od 04. do 11. rujna putem web aplikacije e-Upisi- https://e-upisi.hr. Prije podnošenja zahtjeva za upis djeteta potrebno je obvezno pročitati sve upute koje su dostupne na web stranici https://dv-tratincica.hr/. Upisni rokovi su zadani i ne mogu se mijenjati, predaja zahtjeva nakon upisnog roka neće biti moguća.
Za sve one koji nemaju uvjete za pristup e-prijavi tehnička podrška biti će pružena u Dječjem vrtiću Tratinčica, Popa Marka Mesića 2. Za korištenje tehničke podrške u periodu upisa, obvezna je prethodna najava na broj telefona 099/690 7311 od 08:00-10:00 te ćemo tada dogovoriti termin dolaska u vrtić.
U periodu od 13.09.- 17.09.2026.godine predviđena je obrada i evaluacija zahtjeva te će 18.09.2026.godine biti objavljeni rezultati upisa.  
Predsjednica Upravnog vijeća gđa.Kolak daje 4.točku dnevnog reda na raspravu.
Rasprave nije bilo te je Predsjednica dala na glasovanje 4.točku dnevnog reda.
Upravno vijeće jednoglasno je s 4 glasa ZA donijelo 

				ODLUKU
o raspisivanju Natječaja za dodatni rok upisa djece u dječji vrtić „Tratinčica“ Brinje.
Tekst Odluke prilaže se Zapisniku i čini njegov sastavni dio.

Ad/5. Razno
	Pod ovom točkom nije bilo rasprave.
	Nakon iscrpljenog dnevnog reda, Predsjednica Upravnog vijeća zahvalila je svima na radu te u 
11,00 sati zaključila 02.sjednicu Upravnog vijeća.




Zapisničar:
Antonija Ugarković						Predsjednica Upravnog vijeća:
								Kristina Kolak, mag.iur.

